Sandsøya i Harstad

Sandsøya (nordsamisk Sáhtiidsuolu) er ei øy i Harstad kommune i Troms. Den 10,8 kvadratkilometer store Sandsøya ligg aust for Grytøya og søraust for Bjarkøya. Det høgaste punktet på øya er det 212 meter høge fjellet Veten. I 2025 hadde Sandsøya 111 innbyggjarar.

Øybygda er ein gammal handelsstad og kyrkjestad. Ho var ein del av tidlegare Bjarkøy kommune som eksisterte fram til 2013. Sandsøy kyrkje ligg på vestsida av øya i tettstaden Sandsøy. Bygda Slakstad ligg lengst aust på øya.

Det var tidlegare eit ferjesamband mellom Altevik på Sandsøya, Fenes på Grytøya og Austnes på Bjarkøya. Bjarkøysambandet erstatta ferjerutene som knyter Sandsøya og Grytøya saman over Sandsøybrua, og knyter Grytøya saman med Bjarkøya gjennom den undersjøiske Kvernsundtunellen. Brua og tunellen opna i 2018. Sandsøya er også del av hurtigbåtsambandet Harstad-Bjarkøystadene-Skrolsvik med eit dagleg anløp i kvar retning.

 Sjå òg 
 Sandsøy kyrkje

 Kjelder 

Thorsnæs, Geir, Sandsøya i Store norske leksikon på snl.no. Henta 8. november 2025 frå https://snl.no/Sands%C3%B8ya 
Denne artikkelen bygger på «Sandsøya, Troms» frå , den 8. november 2025.  

 Bakgrunnsstoff 

Kategori:Øyar i Harstad